สกู๊ป : วิทย์-เทคโนโลยี...สู่การพัฒนาประเทศยุค 4.0
การเดินหน้าพัฒนาประเทศ โดยการปฏิรูปในทุกด้านและครอบคลุมให้ครบทุกมิติ ให้เป็นไปตามแผนยุทธศาสตร์ศาสตร์ที่วางไว้ โดยการนำเอาวิทยาศาสตร์และเทคโนโลยีเข้าเป็นส่วนในการพัฒนาและขับเคลื่อนประเทศ 
 
การเดินหน้าสู่การพัฒนาประเทศ สู่การเป็นไทยแลนด์ 4.0 นอกจากการเตรียมเครื่องมือเพื่ออำนวยความสะดวกในด้านต่างๆแล้ว การเตรียมทรัพยากรมนุษย์ ผ่านการปฏิรูปด้านการศึกษา นับเป็นสิ่งสำคัญที่มีผลต่อการพัฒนาประเทศ

วิทยาศาสตร์และเทคโนโลยี นับเป็นศาสตร์อีกแขนงหนึ่งที่สามารถนำไปประยุกต์ใช้ได้กับทุกแขนงวิชา เพราะวิทยาศาสตร์เป็นเรื่องที่ใกล้ตัว ที่สามารถนำมาประยุกต์ใช้ในชีวิต เพื่อสร้างคุณภาพชีวิตที่ดีขึ้นให้กับประชาชน ซึ่งต้องเริ่มต้นจากการพัฒนาศักยภาพด้านการศึกษาที่ต้องเสริมสร้างการผลิตนักวิทยาศาสตร์ นักวิจัยและนวัตกรรม เพื่อเดินหน้าประเทศต่อไป
 
การปฏิรูปการศึกษาที่กำลังเกิดขึ้น ถือเป็นการปฏิรูปครั้งใหญ่ ที่เน้นการพัฒนาทั้งนักศึกษา บุคลากรครู หลักสูตรที่มีการสริมการเรียนโดยใช้การให้นักเรียนนักศึกษาเข้าไปศึกษาเทคโนโลยีจากโรงงานอุตสาหกรรม เพื่อให้เกิดการซึมซับ เกิดการเรียนรู้อย่างเป็นธรรมชาติ โดยนำไปใช้ในระดับอุดมศึกษา และอาชีวศึกษา
 
การศึกษาเป็นพื้นฐานการพัฒนาคุณภาพชีวิตของบุคลากรของประเทศ ที่เป็นกำลังสำคัญกับการเดินหน้าพัฒนาประเทศ  เพราะทรัพยากรมนุษย์ ถือเป็นจุดเริ่มต้นในการขับเคลื่อนสู่เป้าหมายที่ตั้งใจ และทำให้ประเทศมีความมั่นคง และยั่งยืนมากที่สุด